Ανοσοϊστοχημική διερεύνηση των νεοπλασμάτων των όρχεων από γεννητικά κύτταρα σε σχέση με την πρόγνωση και την επιβίωση
Authors: Παστέλλη Νικολέτα 
Published: January 2014

Τα νεοπλάσματα των όρχεων από γεννητικά κύτταρα είναι οι πιο συχνές κακοήθειες στους άντρες από 20-40 ετών. Αυτοί οι όγκοι σήμερα, με τον συνδυασμό χειρουργικής επέμβασης, ακτινοθεραπείας και χημειοθεραπείας, θεωρούνται ιάσιμοι με 5ετή και 10ετή επιβίωση να κυμαίνεται από 90-95%. Εντούτοις, παρά την καλή τους πρόγνωση, εμφανίζουν συνεχώς αυξανόμενη συχνότητα με την ετήσια επίπτωση να φθάνει το 2-5% σε ορισμένες, κυρίως Ευρωπαϊκές χώρες. Τα διηθητικά νεοπλάσματα των όρχεων από γεννητικά κύτταρα παρουσιάζουν ένα ευρύ και ετερογενές φάσμα ιστολογικών τύπων αλλά ουσιαστικά διαχωρίζονται σε δύο μεγάλες ομάδες, τα σεμινώματα και τους μη σεμινωματώδεις όγκους που είναι το εμβρυικό καρκίνωμα, το τεράτωμα, το χοριοκαρκίνωμα και ο όγκος του λεκιθικού ασκού. Παρά την ετερογένεια στην ομάδα των νεοπλασμάτων των όρχεων από γεννητικά κύτταρα, όλα εμφανίζουν κοινή προέλευση, τη λεγόμενη ενδοσωληναριακή νεοπλασία από γεννηττικά κύτταρα αταξινόμητου τύπου ή αλλιώς γνωστή και ως καρκίνωμα in situ, με εξαίρεση το σπερματοκυτταρικό καρκίνωμα. Το OCT 3/4 καλούμενο επίσης και ως OCT 3, OCT4 και POU5F1 είναι ένας μεταγραφικός ρυθμιστής ο οποίος εκφράζεται στα αδιαφοροποίητα, πολύδυναμα εμβρυικά κύτταρα και στα γεννητικά κύτταρα, σε μελέτες που έγιναν σε πειραματόζωα και σε ανθρώπους. Ουσιαστικά, αποτελεί τον κύριο ρυθμιστή που λειτουργεί ως διακόπτης στη διαφορποίηση των κυττάρων που εμφανίζουν ή θα μπορούσαν να αναπτύξουν πολυδυναμικότητα. Τα ευρήματα της μελέτης αυτής φαίνεται να διευκρινίζουν για πρώτη φορά σύμφωνα με την έρευνα της βιβλιογραφίας, το ρόλο του OCT 3/4 στη διάγνωση των TGCTs σε δείγμα Ελληνικού πληθυσμού. Στην παρούσα μελέτη θετική έκφραση του OCT 3/4 παρατηρήθηκε σε όλες τις περιπτώσεις σεμινώματος, όλες τις περιπτώσεις εμβρυικού καρκινώματος, σε όλες τις περιπτώσεις σεμινωματώδους και εμβρυικού συστατικού μικτών όγκων αλλά και σε όλες τις περιπτώσεις εστιών IGCNU στο παρακείμενο ορχικό παρέγχυμα. Σε όλα τα υπόλοιπα νεοπλάσματα που μελετήθηκαν, τερατώματα, όγκος του λεκιθικού ασκού, σε 5 αλλά νεοπλάσματα που δεν προέρχονται από γεννητικά κύτταρα καθώς και στα συγκυτιοτροφοβλαστικά κύτταρα, τα οποία συνυπήρχαν σε 5 περιπτώσεις σεμινωμάτων, παρατηρήθηκε αρνητική έκφραση του OCT 3/4. Τα ευρήματα της μελέτης είναι σε απόλυτη συμφωνία με όλα τα υπάρχοντα βιβλιογραφικά δεδομένα. Η διάγνωση των TGCTs στηρίζεται κυρίως στη μορφολογία των κυττάρων. Κάποιες φορές η ταυτοποίηση ενός νεοπλάσματος αλλά και η αναγνώριση όλων των συστατικών ενός μικτού όγκου είναι προβληματική, αλλά προγνωστικά και θεραπευτικά σημαντική. Η υψηλή ευαισθησία και ειδικότητα για το σεμίνωμα και το εμβρυικό καρκίνωμα, σε συνδυασμό με την ευδιάκριτη, ομοιόμορφη και έντονη χρώση του, κάνουν το OCT 3/4 μία χρήσιμη προσθήκη στην ήδη υπάρχουσα ομάδα ανοσοϊστοχημικών χρώσεων που χρησιμοποιούνται σήμερα για να βοηθήσουν στην ακριβή ταξινόμηση των ορχικών νεοπλασμάτων. Το OCT 3/4 φα’ινεται να είναι έναςαξιόπιστοςδείκτης ο οποίοςνα αναδεικνύει τον πυρήνα κάθε μεμονωμένου νεοπλασματικούκυττάρου, με ελάχιστο ήκαθόλου μη ειδικάθετικόυπόστρωμα. Συμπερασματικά θα πρέπει να συμπεριλαμβάνεται στην ομάδα των ανοσοϊστοχημικών δεικτών που χρησιμοποιούνται για τα νεοπλάσματα των όρχεων απόγεννητικάκύτταρα αλλά και στις περιπτώσεις μεταστατικών όγκων όπου ένα νεόπλασμα από γεννητικά κύτταρα αποτελεί μία από τις νόσους της διαφορικής διάγνωσης